Document ID: 31992R3722

ΚΑΝΟΝΙΣΜΟΣ (ΕΟΚ) αριθ. 3722/92 ΤΟΥ ΣΥΜΒΟΥΛΙΟΥ της 14ης Δεκεμβρίου 1992 σχετικά με το άνοιγμα και τον τρόπο διαχείρισης κοινοτικής δασμολογικής ποσόστωσης για ορισμένα χειροποίητα προϊόντα (1993)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, όσον αφορά ορισμένα χειροποίητα προϊόντα, η Κοινότητα δήλωσε ότι είναι έτοιμη να προβαίνει ετησίως στο άνοιγμα κοινοτικής δασμολογικής ποσόστωσης, απαλλαγμένης από δασμούς, η οποία για το έτος 1992 ανέρχεται σε 10 540 000 Ecu αξίας κατ' ανώτατο όριο μέχρι 1 200 000 Ecu για κάθε συγκεκριμένη ομάδα προϊόντων ότι για την υπαγωγή στο ευεργέτημα της εν λόγω κοινοτικής δασμολογικής ποσόστωσης απαιτείται, εντούτοις, η κατάθεση, στις τελωνειακές αρχές της Κοινότητας, πιστοποιητικού που εκδίδεται από τις αναγνωρισμένες αρχές της χώρας κατασκευής, όπου πιστοποιείται ότι τα εν λόγω εμπορεύματα είναι χειροποίητα ότι πρέπει, συνεπώς, να ανοιχθεί την 1η Ιανουαρίου 1993 η σχετική δασμολογική ποσόστωση ιδίου ύψους με εκείνο του 1992
ότι πρέπει να διασφαλισθεί, ιδίως, η ίση και συνεχής πρόσβαση όλων των εισαγωγέων της Κοινότητας στην ποσόστωση αυτή και η χωρίς διακοπή εφαρμογή των ποσοστών των προβλεπόμενων από αυτή για όλες τις εισαγωγές των εν λόγω προϊόντων στα κράτη μέλη, μέχρις εξαντλήσεως της ποσόστωσης ότι, προκειμένου να εξασφαλιστεί κοινοτική και αποτελεσματική διαχείριση της δασμολογικής αυτής ποσόστωσης, είναι σκόπιμο να ληφθούν τα αναγκαία μέτρα, με πρόβλεψη να μπορούν τα κράτη μέλη να πραγματοποιούν από την ποσότητα ποσόστωσης τις αναγκαίες αναλήψεις που αντιστοιχούν στις εισαγωγές που διαπιστώνεται ότι πραγματοποιούνται ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής
ότι, επειδή τη Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε ενέργεια σχετική με τη διαχείριση της ποσόστωσης δύναται να διεξάγεται από ένα από τα μέλη της οικονομικής αυτής ένωσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιανουαρίου και μέχρι τις 31 Δεκεμβρίου 1993, οι δασμοί που εφαρμόζονται κατά την εισαγωγή των προϊόντων που περιλαμβάνονται στο παράρτημα Ι αναστέλλονται ολικά μέσα στα όρια κοινοτικής δασμολογικής ποσόστωσης που υπάγεται στον αύξοντα αριθμό 09.0105, ποσότητας που αντιστοιχεί σε 10 540 000 Ecu, με ανώτατο ποσό 1 200 000 Ecu για κάθε εξαψήφιο κωδικό της συνδυασμένης ονοματολογίας.
2. Πάντως, το ευεργέτημα αυτής της ποσόστωσης προορίζεται για τα προϊόντα που συνοδεύονται από πιστοποιητικό αναγνωρισμένο από τις αρμόδιες αρχές της Κοινότητας σύμφωνα με ένα από τα υποδείγματα που αναφέρονται στο παράρτημα ΙΙ, το οποίο έχει εκδοθεί από μία από τις αναγνωρισμένες αρμόδιες αρχές της χώρας κατασκευής που αναφέρεται στο παράρτημα ΙΙΙ και το οποίο πιστοποιεί ότι τα εν λόγω εμπορεύματα είναι χειροποίητα. Επίσης, τα εμπορεύματα αυτά πρέπει να γίνονται δεκτά σαν χειροποίητα από τις αρμόδιες αρχές της Κοινότητας.
3. Για τη μετατροπή σε εθνικά νομίσματα των εκφρασμένων σε Ecu ποσών, εφαρμόζονται οι κανονισμοί (ΕΟΚ) αριθ. 2779/78(1) και (ΕΟΚ) αριθ. 289/84(2) .
Άρθρο 2
Τη δασμολογική ποσόστωση που αναφέρεται στο άρθρο 1 διαχειρίζεται η Επιτροπή, η οποία μπορεί να λαμβάνει κάθε ενδεικνυόμενο διοικητικό μέτρο προκειμένου η διαχείριση να πραγματοποιείται αποτελεσματικά.
Άρθρο 3
Σε περίπτωση που εισαγωγέας υποβάλει σε κάποιο κράτος μέλος διασάφηση θέσης σε ελεύθερη κυκλοφορία η οποία περιλαμβάνει αίτηση υπαγωγής στο ευεργέτημα του προτιμησιακού καθεστώτος, για ένα προϊόν που αναφέρεται στον παρόντα κανονισμό, και η διασάφηση αυτή γίνεται αποδεκτή από τις τελωνειακές αρχές, το ενδιαφερόμενο κράτος μέλος, με κοινοποίηση στην Επιτροπή, αντλεί από την ποσότητα ποσόστωσης την ποσότητα που αντιστοιχεί στις ανάγκες αυτές.
Οι αιτήσεις ανάληψης με μνεία της ημερομηνίας αποδοχής των εν λόγω διασαφήσεων πρέπει να διαβιβάζονται στην Επιτροπή χωρίς καθυστέρηση.
Το δικαίωμα αναλήψεων παρέχεται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους στο μέτρο που το διαθέσιμο υπόλοιπο το επιτρέπει.
Αν ένα κράτος μέλος δεν χρησιμοποιήσει τις ποσότητες που άντλησε, τις επιστρέφει, μόλις τούτο καταστεί δυνατόν, στην ποσότητα ποσόστωσης.
Αν οι αιτούμενες ποσότητες είναι μεγαλύτερες από τη διαθέσιμη ποσότητα ποσόστωσης, η απονομή γίνεται ανάλογα με τις αιτήσεις. Η Επιτροπή ενημερώνει σχετικά τα κράτη μέλη με τον ίδιο τρόπο.
Άρθρο 4
Κάθε κράτος μέλος εγγυάται στους εισαγωγείς των εν λόγω προϊόντων με ίσους όρους και συνεχή πρόσβαση στην ποσόστωση, εφόσον το υπόλοιπο της αντίστοιχης ποσότητας το επιτρέπει.
Άρθρο 5
Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού.
Άρθρο 6
Ο παρών κανονισμός αρχίζει να ισχύει την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Δεκεμβρίου 1992.

Labels: 3
1